Mait Arvisto

Mait Arvisto (25. juuli 1940 Kolgaküla, Harjumaa – 21. november 2016 Tallinn) oli eesti haridustegelane ja spordipedagoog. Ta lõpetas 1958. aastal Loksa Keskkooli ja 1962. aastal Tartu Riikliku Ülikooli arstiteaduskonna kehalise kasvatuse eriala. Aastatel 1968–1972 õppis ta Tartu Riikliku Ülikooli aspirantuuris. 1972. aastal kaitses ta Tartu Riiklikus Ülikoolis pedagoogikakandidaadi kraadi väitekirjaga "Конкретно-социологическое исследование некоторых субъективных аспектов участия в спортивной деятельности". Aastatel 1962–1968 töötas ta Tartu Kalevis ja Tartu Noorte Spordikoolis kergejõustikutreenerina. Aastatel 1971–1975 oli Tartu Riikliku Ülikooli kehalise kasvatuse kateedri õppejõud. 1975. aastal asus ta tööle Tallinna Pedagoogilise Instituudi kehalise kasvatuse ja spordi kateedris, juhtides seal spordisotsioloogia laborit. Aastatel 1977–1979 oli ta dotsent ning kehalise kasvatuse aluste ja metoodika kateedri juhataja, 1979–1992 Tallinna Pedagoogilise Instituudi teadusala prorektor, 1992. aastast Tallinna Pedagoogikaülikooli teadusala prorektor, 1993–1995 Tallinna Pedagoogikaülikooli kehakultuuri teooria õppetooli professor, 1995–1996 teadus- ja arendusprorektor, 1996–2001 Tallinna Pedagoogikaülikooli rektor. 2005. aastast oli ta Tallinna Ülikooli emeriitprofessor. Tema uurimistööd olid spordisotsioloogia valdkonnast. Ta uuris muuhulgas sportimisaktiivsust ja rahvasporti. Aastatel 1969–1989 oli ta spordiühingu "Kalev" Kesknõukogu liige, aastatel 1981–1990 Eesti NSV Spordikomitee teaduslik-metoodilise nõukogu esimees, 1987–1989 Eesti NSV Kergejõustiku Föderatsiooni presiidiumi aseesimees. Aastatel 1994–2001 oli ta Eesti Spordi Keskliidu aseesimees. Ta on olnud ka Eesti Tervisespordi Ühenduse juhatuse liige (1991–2002), Ühenduse Sport Kõigile asepresident (2003–2009) ja Eesti Spordi Nõukogu liige. Ta oli Eesti Olümpiakomitee auliige. Tema poeg Art Arvisto on kaugushüppaja ja kergejõustikutreener. 1973 Kalevi auliige 2003 Valgetähe III klassi teenetemärk 2011 Tallinna Ülikooli teenetemärk 2013 Eesti Vabariigi spordipreemia (elutööpreemia - pikaajalise tulemusliku tegevuse eest spordipedagoogi, -sotsioloogi ja -teadlasena) Eesti spordi biograafiline leksikon. Arvisto, Mait E-kataloog ESTER. Арвисто, Майт. Конкретно-социологическое исследование некоторых субъективных аспектов участия в спортивной деятельности: автореферат кандидата педагогических наук. Тарту: Тартуский государственный университет, 1972 Tallinna Ülikool. Mait Arvisto võtab spordi riikliku elutööpreemia vastu tänutundega[alaline kõdulink] "TLÜ loodus- ja terviseteaduste instituut". Originaali arhiivikoopia seisuga 8. veebruar 2016. Vaadatud 10. veebruaril 2016. Professor Arvisto valutab südant tervisespordi pärast. Postimees, 25. juuli 2005 "Eesti Olümpiakomitee. Aupresidendid, auliikmed". Originaali arhiivikoopia seisuga 19. aprill 2016. Vaadatud 10. veebruaril 2016. Eesti Spordiselts Kalev. Auliikmed Eesti riiklike teenetemärkide kavaleride andmebaas presidendi kantselei kodulehel (president.ee). "Tallinna Ülikool. Teenetemärk ja teenetemedal". Originaali arhiivikoopia seisuga 3. juuli 2017. Vaadatud 10. veebruaril 2016. ERR uudised, 14.02.2013 Spordi elutööpreemia saavad Mait Arvisto ja Priit Tomson Biograafia ESBL-is